འདི་གའི་གསར་འགོད་པས་བོད་ཀྱི་གཞོན་ནུ་ལྷན་ཚོགས་ཀྱི་ཚོགས་གཞོན་རྟ་མགྲིན་སྲི་ཐར་ལགས་སུ་གནད་དོན་དེའི་སྐོར་དྲིས་པར་ཁོང་གིས།ཐེངས་འདིར་རྒྱ་ནག་གི་མགོ་འཁྲིད་ཚོ་རྒྱ་གར་དུ་ཡོང་ནས་རྒྱ་གར་གྱི་སྲིད་བློན་མུ་དྷི་མཆོག་དང་ནང་སྲིད་བློན་ཆེན་གཙོའི་བློན་ཆེན་ཁག་ཅིག་དང་ཐུག་འཕྲད་བྱ་རྒྱུ་ཡིན་པ་དང་།ང་ཚོས་དེ་དང་བསྟུན་ནས་བོད་ནང་གི་ཛ་དྲག་གནས་སྟངས་གསལ་སྟོན་ཆེད་རྒྱ་ནག་གཞུང་ཚབ་ཁང་གི་མདུན་དུ་ངོ་རྒོལ་ལས་འགུལ་སྤེལ་བ་དང་།ལས་འགུལ་སྤེལ་མ་ཐག་རྒྱ་གར་ཉེན་རྟོག་པས་འཛིན་བཟུང་བཀག་ཉར་བྱས་སོང་།འོན་ཀྱང་།ཉིན་དེའི་ཕྱི་དྲོའི་ཆུ་ཚོད༧པ་ཙམ་ལ་ལས་འགུལ་བ་ཚང་མ་ཀློད་གྲོལ་བཏང་སོང་།ཁོང་ཚོར་དམིགས་བསལ་རྡུང་རྡེག་དང་རྨས་སྐྱོན་སོགས་གང་ཡང་བཟོས་མི་འདུགཅེས་བརྗོད་བྱུང་།